**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՇԽԱՏԱՆՔԻ ՕՐՎԱ ԱՌԹԻՎ**

Հարգելի՛ հայրենակիցներ,

Թալին խոշորացված համայնքի սիրելի՛ բնակիչներ, աշխատավորներ,

Շնորհավորում եմ Աշխատանքի և աշխատավորների միջազգային օրվա կապակցությամբ։

Յուրաքանչյուր արդար ու նվիրված աշխատող, ով իր աշխատանքը կատարում է ամենայն պատասխանատվությամբ, արժանի է բարձր գնահատանքի։ Մենք լավ գիտենք աշխատանքի գինը, մեր ազգը աշխատող և արարող ազգ է, քարից հաց քամող ու ընտանիք պահող, ուստի այս օրը բոլորինս է, հանուն ընտանիքի ու զավակի քրտնաջան աշխատող յուրաքանչյուր հայինը։

Յուրաքանչյուրս մեր ամենօրյա ազնիվ և արդյունավետ աշխատանքով պետք է օր-օրի շենացնենք ու ծաղկեցնենք մեր համայնքն ու երկիրը, քանզի միայն շատ աշխատելով ու արարելով կհասնենք զարգացման և կունենանք առաջընթաց։ Սիրելի՛ աշխատավորներ, թող հաջողությունն ուղեկցի ձեզ՝ ձեր արդար ու քրտնաջան աշխատանքում։

Շնորհավոʹր Աշխատանքի և աշխատավորների միջազգային օր։

***Թալին համայնքի ղեկավար՝***

***Տավրոս Սափեյան***